Rezumatul Studiului 3 - Dumnezeu sau banii?

1. **Cine este Dumnezeu?**
	* **Cel care ne-a creat.**
		+ Întreaga Deitate a fost implicată la creaţiune (Geneza 1:1; Isaia 45:11-12; Ioan 1:3), Isus fiind iniţiatorul principal.
		+ El a creat toate bogăţiile pământului pentru ca umanitatea să se poată bucura de ele (Geneza 1:28-29; 2:8-13), chiar şi după păcat (Deuteronom 26:15), dar omul a pervertit lucrurile naturale (Eclesiastul 7:29; 1 Cronici29:14).
	* **Cel care s-a întrupat.**
		+ Dragostea lui Dumnezeu ne-a fost arătată prin faptul că El Însuşi (în Persoana Fiului, Isus) a unit natura Sa divină cu cea umană.
		+ Dumnezeu a făcut tot posibilul ca să înţelegem preocuparea şi dragostea Sa pentru noi.
		+ Totuşi, ne-a lăsat libertatea de a alege dacă dorim să fim împreună cu El sau , asemenea tânărului bogat (Mat. 19:16-22), să permitem ca dragostea pentru lucrurile materiale să ne despartă de Dumnezeu.
	* **Cel care ne-a răscumpărat.**
		+ Luând ceea ce nu îi aparţinea (fructul arborelui binelui şi răului), umanitatea s-a pricopsit cu o datorie pe care nu o va putea plăti niciodată (Psalmi 49:7-8).
		+ Murind pe cruce, misiunea lui Isus era împlinită şi datoria noastră plătită în totalitate. Odată încheiată dreptatea divină, El îşi îndreaptă atenţia asupra răspunsului nostru la sacrificiul Său.
2. **A-I sluji lui Dumnezeu.**
	* „Dumnezeu nu este un om” (Num. 23:19). Natura Sa şi gândurile Sale sunt de neînţeles pentru noi (Is. 55:9). El este Creatorul, noi suntem creaturile Sale (Ps. 100:3). Deasemenea, este un „Dumnezeu gelos” (Deut. 4:24), care nu tolerează competiţia.
	* El nu doreşte o inimă împărţită, sau o bucăţică din ea. Doreşte un răspuns din dragoste şi o predare completă (Proverbe 23:26). Nu se conformează cu mai puţin. De ce?
3. **A sluji bogăţiilor.**
	* Înainte de a-ţi pune inima la posesiuni, ar trebui să te întrebi: sunt într-adevăr stăpânul a ceea ce posed?
	* Ţinând cont de faptul că nu suntem stăpâni nici măcar pe noi înşine (1 Cor. 6:20), ce putem face pentru a ne feri să dăm lucrurilor materiale ale lui Dumnezeu afecţiunea pe care numai Dumnezeu ar trebui să o primească?